CELEX: 32020R1173
Language: fi
Date: 2020-06-04 00:00:00
Title: Komission delegoitu asetus (EU) 2020/1173, annettu 4 päivänä kesäkuuta 2020, polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta annetun asetuksen (EU) 2016/1036 ja muista kuin Euroopan unionin jäsenvaltioista tapahtuvalta tuetulta tuonnilta suojautumisesta annetun asetuksen (EU) 2016/1037 muuttamisesta ennakkoilmoituskauden keston osalta

10.8.2020   
               
               
                  FI
               
               
                  Euroopan unionin virallinen lehti
               
               
                  L 259/1
               
            
         KOMISSION DELEGOITU ASETUS (EU) 2020/1173,
         annettu 4 päivänä kesäkuuta 2020,
         polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta annetun asetuksen (EU) 2016/1036 ja muista kuin Euroopan unionin jäsenvaltioista tapahtuvalta tuetulta tuonnilta suojautumisesta annetun asetuksen (EU) 2016/1037 muuttamisesta ennakkoilmoituskauden keston osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen ja erityisesti sen 290 artiklan 1 kohdan,
         ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1) ja erityisesti sen 7 artiklan 1 kohdan ja 23 a artiklan,
         ottaa huomioon muista kuin Euroopan unionin jäsenvaltioista tapahtuvalta tuetulta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1037 (2) ja erityisesti sen 12 artiklan 1 kohdan ja 32 b artiklan,
         sekä katsoo seuraavaa:
         
                     (1)
                  
                  
                     Kesäkuun 7 päivänä 2018 julkaistiin Euroopan parlamentin ja neuvoston asetus (EU) 2018/825 (3), jolla muutetaan asetusta (EU) 2016/1036, jäljempänä ’polkumyyntiä koskeva perusasetus’, ja asetusta (EU) 2016/1037, jäljempänä ’tukien vastainen perusasetus’.
                  
               
                     (2)
                  
                  
                     Polkumyyntitutkimusten ja tasoitustulleja koskevien tutkimusten avoimuuden ja ennakoitavuuden parantamiseksi osapuolille, joihin väliaikaisten polkumyynti- ja tasoitustoimenpiteiden käyttöönotto tulee vaikuttamaan, erityisesti tuojille, olisi ilmoitettava tällaisten toimenpiteiden lähestyvästä käyttöönotosta. Lisäksi silloin, kun tutkimusten perusteella ei ole aiheellista ottaa käyttöön väliaikaisia toimenpiteitä, on asianmukaista ilmoittaa osapuolille etukäteen riittävän ajoissa, että toimenpiteitä ei aiota ottaa käyttöön. Sen vuoksi otettiin käyttöön ennakkoilmoituskausi, jonka kesto on kolme viikkoa.
                  
               
                     (3)
                  
                  
                     Polkumyynnin vastaisen perusasetuksen 7 artiklan 1 kohdan ja tukien vastaisen perusasetuksen 12 artiklan 1 kohdan mukaisesti komissio tarkastaa viimeistään 9 päivänä kesäkuuta 2020, onko tuonti kasvanut huomattavasti ennakkoilmoituskaudella ja, jos näin on tapahtunut, onko siitä aiheutunut lisävahinkoa unionin tuotannonalalle mahdollisesta kirjaamisesta tai vahinkomarginaalin mukauttamisesta huolimatta.
                  
               
                     (4)
                  
                  
                     Tarkastamisen perusteella komission on muutettava ennakkoilmoituskauden kesto kahdeksi viikoksi, jos lisävahinkoa aiheuttanut tuonti on kasvanut huomattavasti, ja neljäksi viikoksi, jos näin ei ole tapahtunut.
                  
               
                     (5)
                  
                  
                     Kuten polkumyynnin vastaisen perusasetuksen 7 artiklan 1 kohdassa ja 23 a artiklan 2 kohdassa sekä tukien vastaisen perusasetuksen 12 artiklan 1 kohdassa ja 32 b artiklan 2 kohdassa säädetään, tarkastelu on komissiota koskeva velvollisuus, ja se voidaan tehdä vain kerran.
                  
               
                     (6)
                  
                  
                     Sen jälkeen, kun asetus (EU) 2018/825 tuli voimaan 8 päivänä kesäkuuta 2018, komissio on pannut vireille 19 tutkimusta (4) polkumyynnin vastaisen perusasetuksen 5 artiklan mukaisesti ja kuusi tutkimusta tukien vastaisen perusasetuksen 10 artiklan mukaisesti.
                  
               
                     (7)
                  
                  
                     Näistä tutkimuksista 12 on käynyt läpi alustavan vaiheen ja lisäksi niitä koskevia tuontitietoja on saatavilla ennakkoilmoituskaudelta. Näin ollen tietoja voitiin analysoida sen tarkastamiseksi, onko tuonti kasvanut huomattavasti ennakkoilmoituskaudella (5).
                  
               
                     (8)
                  
                  
                     Niiden komission käytettävissä olevien tapausten määrä, joihin se voi perustaa arviointinsa siitä, onko tuonti kasvanut huomattavasti ennakkoilmoituskaudella, on näin ollen rajallinen, kuten asetuksen (EU) 2018/825 antamisen ajankohtana ennakoitiin. Kyseisissä tapauksissa on kuitenkin havaittavissa selkeä suuntaus.
                  
               
                     (9)
                  
                  
                     Kyseisistä 12 tutkimuksesta kuudessa komissio päätti ottaa käyttöön väliaikaisia toimenpiteitä. Lopuissa kuudessa tutkimuksessa osapuolille ilmoitettiin kolme viikkoa ennen väliaikaisten toimenpiteiden käyttöönoton määräaikaa, että komissio ei aikonut ottaa toimenpiteitä käyttöön.
                  
               
                     (10)
                  
                  
                     Jäljempänä taulukossa 1 esitettyjen tilastotietojen pohjalta komissio totesi, että asianomaisista maista tulevan unioniin suuntautuneen tuonnin määrä kasvoi vain kahdessa tutkimuksessa. Muissa tutkimuksissa tuonnin todettiin vähentyneen huomattavasti.
                     
                        Taulukko 1
                     
                     
                        Tapauskohtaiset tuontimäärät
                     
                     
                                 Tapauksen nimi ja numero
                              
                              
                                 Päätös väliaikaisten toimenpiteiden käyttöönotosta
                              
                              
                                 Tuonnin alkuperä
                              
                              
                                 Tuonti tutkimusajanjaksolla (tonnia)
                              
                              
                                 Tuonti ennakkoilmoitus–kaudella (tonnia)
                              
                              
                                 Tuonnin kasvu
                              
                           
                                 Urean ja ammoniumnitraatin seokset (AD649)
                              
                              
                                 Kyllä
                              
                              
                                 Venäjä
                              
                              
                                 35 297 
                              
                              
                                 8 497 
                              
                              
                                 -76 %
                              
                           
                                 Yhdys–vallat
                              
                              
                                 42 700 
                              
                              
                                 0
                              
                              
                                 -100 %
                              
                           
                                 Trinidad
                              
                              
                                 21 183 
                              
                              
                                 0
                              
                              
                                 -100 %
                              
                           
                                 
                                    Yhteensä
                                 
                              
                              
                                 
                                    99 180 
                                 
                              
                              
                                 
                                    8 498 
                                 
                              
                              
                                 
                                    -91 %
                                 
                              
                           
                                 Biodiesel (AS650)
                              
                              
                                 Kyllä
                              
                              
                                 Indonesia
                              
                              
                                 29 693 
                              
                              
                                 24 045 
                              
                              
                                 -19 %
                              
                           
                                 Ajoneuvojen teräspyörät (AD652)
                              
                              
                                 Kyllä
                              
                              
                                 Kiina
                              
                              
                                 13 763 
                              
                              
                                 914
                              
                              
                                 -93 %
                              
                           
                                 Lasikuitukankaat (AD653)
                              
                              
                                 Ei
                              
                              
                                 Egypti
                              
                              
                                 882
                              
                              
                                 4
                              
                              
                                 -100 %
                              
                           
                                 Kiina
                              
                              
                                 2 161 
                              
                              
                                 1 724 
                              
                              
                                 -20 %
                              
                           
                                 
                                    Yhteensä
                                 
                              
                              
                                 
                                    3 043 
                                 
                              
                              
                                 
                                    1 728 
                                 
                              
                              
                                 
                                    -43 %
                                 
                              
                           
                                 Jatkuvakuituiset lasikuitutuotteet (AD655)
                              
                              
                                 Ei
                              
                              
                                 Egypti
                              
                              
                                 8 295 
                              
                              
                                 3 076 
                              
                              
                                 -63 %
                              
                           
                                 Bahrain
                              
                              
                                 1 350 
                              
                              
                                 327
                              
                              
                                 -76 %
                              
                           
                                 
                                    Yhteensä
                                 
                              
                              
                                 
                                    9 644 
                                 
                              
                              
                                 
                                    3 403 
                                 
                              
                              
                                 
                                    -65 %
                                 
                              
                           
                                 Lasikuitukankaat (AS656)
                              
                              
                                 Ei
                              
                              
                                 Egypti
                              
                              
                                 882
                              
                              
                                 37
                              
                              
                                 -96 %
                              
                           
                                 Kiina
                              
                              
                                 2 161 
                              
                              
                                 2 500 
                              
                              
                                 16 %
                              
                           
                                 
                                    Yhteensä
                                 
                              
                              
                                 
                                    3 043 
                                 
                              
                              
                                 
                                    2 537 
                                 
                              
                              
                                 
                                    -17 %
                                 
                              
                           
                                 Jatkuvakuituiset lasikuitutuotteet (AS657)
                              
                              
                                 Kyllä
                              
                              
                                 Egypti
                              
                              
                                 8 295 
                              
                              
                                 11 574 
                              
                              
                                 38 %
                              
                           
                                 Lähde: Eurostat, unionin tuotannonalan toimittamat todennetut tiedot ja Surveillance II -tietokanta.
                              
                           
               
                     (11)
                  
                  
                     Useimmissa tarkastetuissa tapauksissa ei tapahtunut huomattavaa kasvua. Lisäksi toisessa niistä kahdesta tapauksesta, joissa kasvua tapahtui, tuonti ei perimmiltään johtunut ennakkoilmoituksesta vaan siitä, että komissio ei ottanut käyttöön väliaikaisia tulleja. Myös aiemmassa järjestelmässä, jossa ei käytetty ennakkoilmoitusta, tuontia saattoi joka tapauksessa tulla unioniin ilman tulleja sen jälkeen, kun kaikille asianomaisille osapuolille oli selvää, ettei väliaikaisia tulleja otettaisi käyttöön, koska sovellettava määräaika oli kulunut umpeen.
                  
               
                     (12)
                  
                  
                     Jäljelle jää yksi tapaus, jossa tapahtui lisäkasvua ennakkoilmoituskaudella ennen väliaikaisten toimenpiteiden käyttöönottoa.
                  
               
                     (13)
                  
                  
                     Näin ollen komissio totesi, että ennakkoilmoituskaudella tapahtunut tuonti ei yleisesti ottaen aiheuttanut lisävahinkoa unionin tuotannonalalle. Sen vuoksi ennakkoilmoituskauden kesto olisi muutettava neljäksi viikoksi.
                  
               
                     (14)
                  
                  
                     Koska asiasta ei ole annettu muita erityisiä siirtymäsääntöjä, on aiheellista selventää, että pidennetty ennakkoilmoitusaika ei saisi vaikuttaa tutkimuksiin, joiden osalta asetuksen (EU) 2016/1036 5 artiklan 9 kohdan tai asetuksen (EU) 2016/1037 10 artiklan 11 kohdan mukaista vireillepanoa koskeva ilmoitus on julkaistu ennen tämän asetuksen julkaisemista Euroopan unionin virallisessa lehdessä. Näin taattaisiin oikeusvarmuus, annettaisiin asianomaisille osapuolille kohtuullinen mahdollisuus mukautua vanhojen sääntöjen voimassaolon päättymiseen ja uusien sääntöjen voimaantuloon ja helpotettaisiin asetusten (EU) 2016/1036 ja (EU) 2016/1037 tehokasta, moitteetonta ja tasapuolista täytäntöönpanoa.
                  
               
                     (15)
                  
                  
                     Sen vuoksi asetuksia (EU) 2016/1036 ja (EU) 2016/1037 olisi muutettava,
                  
               ON HYVÄKSYNYT TÄMÄN ASETUKSEN:
         
            1 artikla
            Korvataan asetuksen (EU) 2016/1036 19 a artikla seuraavasti:
            
               
                  ”19 a artikla
                  
                  Alustavan vaiheen tiedot
                  
                     1.   Unionin tuottajat, tuojat ja viejät ja niitä edustavat yhdistykset sekä viejämaan edustajat voivat pyytää tietoja väliaikaisten tullien suunnitellusta käyttöön ottamisesta. Tällaisia tietoja koskevat pyynnöt on tehtävä kirjallisesti vireillepanoilmoituksessa vahvistetussa määräajassa. Tällaiset tiedot on toimitettava kyseisille osapuolille neljä viikkoa ennen väliaikaisten tullien käyttöönottoa. Tällaisiin tietoihin on sisällyttävä yhteenveto ehdotetuista tulleista pelkästään tiedoksi ja polkumyyntimarginaalin ja sellaisen marginaalin, joka on riittävä unionin tuotannonalalle aiheutuneen vahingon poistamiseksi, laskemista koskevat yksityiskohtaiset tiedot ottaen asianmukaisesti huomioon 19 artiklaan sisältyvät luottamuksellisuutta koskevat velvoitteet. Osapuolilla on tällaisten tietojen toimittamisesta kolme työpäivää aikaa esittää huomautuksia laskelmien tarkkuudesta.
                  
                  
                     2.   Mikäli väliaikaisia tulleja ei aiota ottaa käyttöön vaan aiotaan jatkaa tutkimusta, asianomaisille osapuolille on ilmoitettava, että tulleja ei oteta käyttöön, neljä viikkoa ennen 7 artiklan 1 kohdassa mainitun väliaikaisten tullien käyttöönottoa koskevan määräajan päättymistä.”
                  
               
            
         
         
            2 artikla
            Korvataan asetuksen (EU) 2016/1037 29 a artikla seuraavasti:
            
               
                  ”29 a artikla
                  
                  Alustavan vaiheen tiedot
                  
                     1.   Unionin tuottajat, tuojat ja viejät ja niitä edustavat yhdistykset sekä alkuperä- ja/tai viejämaa voivat pyytää tietoja väliaikaisten tullien suunnitellusta käyttöön ottamisesta. Tällaisia tietoja koskevat pyynnöt on tehtävä kirjallisesti vireillepanoilmoituksessa vahvistetussa määräajassa. Tällaiset tiedot on toimitettava kyseisille osapuolille neljä viikkoa ennen väliaikaisten tullien käyttöönottoa. Tällaisiin tietoihin on sisällyttävä yhteenveto ehdotetuista tulleista pelkästään tiedoksi ja tasoitustullin käyttöönoton mahdollistavan tuen määrän ja sellaisen marginaalin, joka on riittävä unionin tuotannonalalle aiheutuneen vahingon poistamiseksi, laskemista koskevat yksityiskohtaiset tiedot ottaen asianmukaisesti huomioon 29 artiklassa tarkoitetut luottamuksellisuutta koskevat velvoitteet. Osapuolilla on tällaisten tietojen toimittamisesta kolme työpäivää aikaa esittää huomautuksia laskelmien tarkkuudesta.
                  
                  
                     2.   Mikäli väliaikaisia tulleja ei aiota ottaa käyttöön vaan aiotaan jatkaa tutkimusta, asianomaisille osapuolille on ilmoitettava, että tulleja ei oteta käyttöön, neljä viikkoa ennen 12 artiklan 1 kohdassa mainitun väliaikaisten tullien käyttöönottoa koskevan määräajan päättymistä.”
                  
               
            
         
         
            3 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            4 artikla
            Tätä asetusta sovelletaan kaikkiin tutkimuksiin, joiden osalta asetuksen (EU) 2016/1036 5 artiklan 9 kohdan tai asetuksen (EU) 2016/1037 10 artiklan 11 kohdan mukaista vireillepanoa koskeva ilmoitus on julkaistu Euroopan unionin virallisessa lehdessä tämän asetuksen voimaantulon jälkeen.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 4 päivänä kesäkuuta 2020.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 176, 30.6.2016, s. 21.
         
            (2)  EUVL L 176, 30.6.2016, s. 55.
         
            (3)  Euroopan parlamentin ja neuvoston asetus (EU) 2018/825, annettu 30 päivänä toukokuuta 2018, polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta annetun asetuksen (EU) 2016/1036 ja muista kuin Euroopan unionin jäsenvaltioista tapahtuvalta tuetulta tuonnilta suojautumisesta annetun asetuksen (EU) 2016/1037 muuttamisesta (EUVL L 143, 7.6.2018, s. 1).
         
            (4)  Komissio noudattaa WTO:n käyttämää laskentamenetelmää. Se tarkoittaa, että jos samaa tuotetta koskeva tapaus kohdistuu useammasta kuin yhdestä maasta tulevaan tuontiin, kutakin kyseistä maata koskevat tutkimukset lasketaan erillisiksi.
         
            (5)  Kolmessa tapauksessa (Pohjois-Makedoniasta, Venäjältä ja Turkista peräisin olevat putkipalkit) tutkimus on saatettu päätökseen, ja kymmenen muuta tutkimusta on juuri saatu tai niitä ei aivan vielä ole saatu alustavan vaiheen loppuun, ja siksi niitä koskevia luotettavia tilastotietoja ennakkoilmoituskaudelta ei ole saatavissa (tätä kirjoitettaessa 30 päivänä huhtikuuta 2020).